Document ID: 32009R1154

KOMISIJAS REGULA (EK) Nr. 1154/2009
(2009. gada 27. novembris),
ar ko groza Padomes Regulu (EK) Nr. 747/2001 attiecībā uz Kopienas tarifa kvotām dažiem Izraēlas izcelsmes lauksaimniecības produktiem un pārstrādātiem lauksaimniecības produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 9. aprīļa Regulu (EK) Nr. 747/2001, kas nosaka Kopienas tarifa kvotu un salīdzināmo daudzumu administrēšanu attiecībā uz produktiem, par kuriem atbilstīgi nolīgumiem ar atsevišķām Vidusjūras reģiona valstīm var pretendēt uz atvieglojumiem, un atceļ Regulu (EK) Nr. 1981/94 un Regulu (EK) Nr. 934/95 (1), un jo īpaši tās 5. panta 1. punkta b) apakšpunktu,
tā kā:
(1)
2008. gadā noslēdza nolīgumu vēstuļu apmaiņas veidā starp Eiropas Kopienu un Izraēlas Valsti par savstarpējiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem, zivīm un zivsaimniecības produktiem, 1. un 2. protokola un to pielikumu un papildinājumu aizstāšanu Eiropas un Vidusjūras reģiona valstu nolīgumā, ar kuru izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, turpmāk “nolīgums”, kuru apstiprināja ar Padomes Lēmumu 2009/855/EK (2).
(2)
Nolīgumā paredzētas jaunas tarifu kvotas Izraēlas izcelsmes lauksaimniecības produktiem un pārstrādātiem lauksaimniecības produktiem un izmaiņas jau esošajās tarifu kvotās, kas minētajiem produktiem noteiktas Regulā (EK) Nr. 747/2001. Turklāt nolīgumā vairs nav paredzēta neviena piešķirtā tarifu koncesija par references daudzumiem.
(3)
Lai īstenotu noteikumus par jaunām tarifa kvotām, spēkā esošo tarifa kvotu izmaiņām un references daudzumu izmantošanas izbeigšanu, ir jāgroza Regula (EK) Nr. 747/2001.
(4)
Lai aprēķinātu tarifa kvotas pirmajam piemērošanas gadam, saskaņā ar nolīgumu jāparedz noteikums, ka to tarifa kvotu apjomi, kurām kvotu periods sākas pirms nolīguma spēkā stāšanās datuma, jāsamazina proporcionāli minētā kvotas perioda daļai, kas ir pagājusi līdz minētajam datumam.
(5)
Tā kā nolīgums stājas spēkā 2010. gada 1. janvārī, šī regula jāpiemēro no minētā datuma.
(6)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 747/2001 VII pielikumu aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2010. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 27. novembrī

Labels: 3
18
6